БЕРТОЛТ БРЕХТ

ЧЕТИРИ ПРЕДЛОЖЕНИЯ КЪМ ЕДИН МЪЖ, НАПРАВЕНИ ОТ РАЗЛИЧНИ ХОРА В РАЗЛИЧНО ВРЕМЕ

Превод от немски: Венцеслав Константинов, —

chitanka.info

1

Това е дом за теб,

Тук има място за твоите вещи.

Нареди мебелите по свой вкус,

Кажи какво ти е нужно,

Ето ключът.

Тук остани.

2

Това е помещение за всички ни,

А за теб има стая с едно легло.

Можеш да помагаш в двора.

Ще имаш своя чиния.

При нас остани.

3

Ето тук ще нощуваш.

Леглото е още съвсем чисто,

Само един човек е спал в него.

Ако си придирчив,

Изплакни калаената лъжица в оня чебър

И ще стане като нова.

Остани спокойно при нас.

4

Това е стаичката.

Хайде, побързай или можеш да останеш

Цялата нощ, но ще ти струва повече.

Аз няма да ти досаждам.

Впрочем не съм болна.

Тук ще си подслонен не по-зле от другаде.

Тъй че можеш да останеш.

1926

ЗАСЛУГИ

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.

Table of Contents

Заглавна страница

Основен текст

Заслуги